രാജ്യം പതാകദിനം ആചരിച്ചു ദുബൈ: യു.എ.ഇയുടെ പ്രസിഡന്റായി ശൈഖ് ഖലീഫ ബിന് സായിദ് ആല് നഹ്യാന് സ്ഥാനമേറ്റെടുത്തതിെന്റ അടയാളമായി രാജ്യം ദേശീയ പതാകദിനം ആചരിച്ചു. രാജ്യത്തിെന്റ ഐക്യം വിളിച്ചോതി യു.എ.ഇ രാഷ്ട്ര നേതാക്കള് വിവിധയിടങ്ങളില് പതാക ഉയര്ത്തി.എക്സ്പോ 2020ലെ അല് വസ്ല് പ്ലാസയില് യു.എ.ഇ വൈസ് പ്രസിഡന്റും പ്രധാനമന്ത്രിയും ദുബൈ ഭരണാധികാരിയുമായ ശൈഖ് മുഹമ്മദ് ബിന് റാശിദ് ആല് മക്തൂം പതാക ഉയര്ത്തി. ദുബൈ കിരീടാവകാശിയും എക്സിക്യൂട്ടിവ് കൗണ്സില് ചെയര്മാനുമായ ശൈഖ് ഹംദാന് ബിന് മുഹമ്മദ് ബിന് റാശിദ് ആല് മക്തൂം, ദുബൈ മീഡിയ കൗണ്സില് ചെയര്മാന് ശൈഖ് അഹ്മദ് ബിന് മുഹമ്മദ് ബിന് റാശിദ് ആല് മക്തൂം, ശൈഖ് മന്സൂര് ബിന് മുഹമ്മദ് ബിന് റാശിദ് ആല് മക്തൂം എന്നിവരും ഒപ്പമുണ്ടായിരുന്നു. എക്സ്പോയിലെ ആഘോഷത്തില് നൂറുകണക്കിന് വിദ്യാര്ഥികളും ദുബൈ പൊലീസ് അക്കാദമിയിലെ ട്രെയിനികളും മുതിര്ന്ന പൗരന്മാരും പങ്കെടുത്തു. മാനവരാശിക്ക് മികച്ച ഭാവി സൃഷ്ടിക്കാന് ലക്ഷ്യമിട്ട് ലോകത്തെ ഒന്നിപ്പിക്കുന്ന സ്ഥലമാണ് ഇത്തവണത്തെ പതാകദിനം ആഘോഷിക്കാന് തെരഞ്ഞെടുത്തതെന്ന് ശൈഖ് മുഹമ്മദ് പറഞ്ഞു. യൂനിയന് സ്ഥാപിതമായതിെന്റ മൂല്യങ്ങള് സാക്ഷാത്കരിക്കുന്നതിന് ലോകമെമ്ബാടുമുള്ള രാജ്യങ്ങളുമായി സഹകരണം തുടരുമെന്നും അദ്ദേഹം കൂട്ടിേച്ചര്ത്തു. 1971ല് 19 വയസ്സുകാരനായ അബ്ദുല്ല അല് മൈനയാണ് ദേശീയപതാക രൂപകല്പന ചെയ്തത്. അല് ഇത്തിഹാദ് ദിനപത്രം പതാക രൂപകല്പന ചെയ്യാന് നടത്തിയ മത്സരത്തില് പങ്കെടുത്ത ആയിരത്തിലേറെ േപരില്നിന്നാണ് ഈ പതാക തെരഞ്ഞെടുത്തത്. കവി സഫിയുദ്ദീന് അല് ഹാലിയുടെ കവിതയില്നിന്ന് പ്രചോദനം ഉള്ക്കൊണ്ടാണിത് രൂപകല്പന ചെയ്തത്. 2013മുതലാണ് ദിനാചരണം ആരംഭിച്ചത്. യു.എ.ഇ രൂപവത്കരണത്തിെന്റ സുവര്ണ ജൂബിലി കടന്നുവരുന്ന വര്ഷം കൂടിയായതിനാല് വിപുലമായ പരിപാടികളാണ് നടന്നത്. സ്വദേശികളും പ്രവാസികളും പങ്കാളികളായി.